## Pravilnik o uvjetima i načinu prijevoza životinja

### NN 116/2005 (3.10.2005.), Pravilnik o uvjetima i načinu prijevoza životinja

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**2118**

Na temelju članka 17. Zakona o dobrobiti životinja
(»Narodne novine« broj 19/99.) ministar poljoprivrede, šumarstva i vodnoga
gospodarstva donosi

## PRAVILNIK

### O UVJETIMA I NAČINU PRIJEVOZA ŽIVOTINJA

I. OPĆE ODREDBE

Članak 1.

Ovim se Pravilnikom određuju opći i posebni
uvjeti za prijevoz životinja, način prijevoza i obveze prijevoznika.

Članak 2.

(1) Ovaj Pravilnik se odnosi na prijevoz:

a) domaćih kopitara i domaćih životinja iz
obitelji goveda, ovaca, koza i svinja,

b) peradi, domaćih ptica i kunića,

c) domaćih pasa i mačaka,

d) drugih sisavaca i ptica,

e) drugih kralježnjaka i hladnokrvnih životinja.

(2) Ovaj Pravilnik se ne odnosi na prijevoz:

a) koji nije komercijalne prirode,

b) pojedinačih
životinja u pratnji fizičke osobe koja je odgovorna za životinju tijekom
prijevoza,

c) kućnih ljubimaca u pratnji njihovih vlasnika,

d) od strane stočara ili uzgajivača uporabom
vlastitih poljoprivrednih vozila ili prijevoznih sredstava, ako zemljopisne
okolnosti nalažu nekomercijalno sezonsko preseljenje određenih vrsta životinja
u druga klimatska područja,

e) na udaljenost do 50 km, računajući od početka
prijevoza životinja do mjesta odredišta.

Članak 3.

U ovome Pravilniku pojedini pojmovi imaju
sljedeće značenje:

a) *»prijevozno
sredstvo«* – oni dijelovi cestovnih i željezničkih vozila, brodova i
zrakoplova koji se koriste za utovar i prijevoz životinja, kao i kontejneri za
cestovni, pomorski ili zračni prijevoz,

b*)
»prijevoz«* – svako kretanje životinja koje se obavlja prijevoznim
sredstvom, što uključuje utovar, pretovar i istovar životinja,

c) *»mjesto
odmora«* – mjesto na kojem se putovanje prekida radi odmora, hranjenja ili
napajanja životinja,

d) *»mjesto
pretovara«* – mjesto na kojemu se prijevoz prekida radi pretovara životinja
iz jednog prijevoznog sredstva u drugo,

e) *»mjesto
polaska«* – mjesto u kojemu su životinje prvi pututovarene
u prijevozno sredstvo ili bilo koje mjesto utovara na kojem su životinje
istovarene i smještene tijekom 24 sata, napajane, hranjene te, po potrebi,
njegovane, ali isključujući bilo kakvo mjesto odmora ili pretovara. Mjesto
polaska mogu biti i sajmovi i sabirni centri, odobreni za tu djelatnost u
skladu s posebnim propisima:

– ako je mjesto prvog utovara životinja udaljeno
manje od 50 km od sajma ili sabirnog centra ili

– ako su životinje, premda je udaljenost od
sajma ili sabirnog centra veća od 50 km, imale razdoblje odmora u skladu s
propisima i bile napajane i hranjene prije ponovnog utovara,

f) *»mjesto
odredišta«* – mjesto na kojem se životinja istovaruje iz prijevoznog
sredstva, isključujući mjesto odmora ili mjesto pretovara,

g) *»putovanje«*
– prijevoz od mjesta polaska do mjesta odredišta,

h) »razdoblje odmora« – neprekinuto razdoblje
tijekom putovanja kada se životinje ne prevoze prijevoznim sredstvom,

i) *»prijevoznik«*
– svaka fizička ili pravna osoba koja obavlja prijevoz:

– za svoj ili

– za račun druge osobe ili

– osiguranjem prijevoznog sredstva za prijevoz
životinja u korist druge osobe,

ako je navedeni prijevoz komercijalne prirode i
ako se obavlja u svrhu ostvarivanja prihoda,

j) *»organizator
prijevoza«* – posjednik životinja ili druga pravna ili fizička osoba koja
osigurava da su prije početka prijevoza životinja osigurani svi propisani
uvjeti,

k) *»plan
puta«* – dokument koji mora pratiti svaku pošiljku životinja za koju je to
propisano, a mora biti sastavljen i ispunjen u skladu s propisima,

l) *»pošiljka
životinja«* – određen broj životinja iste vrste koje se u domaćem ili
međunarodnom prometu prevoze istim prijevoznom sredstvom i dopremaju se iz iste
države tj. dijela države,

m) *»pratitelj
životinja«* – osoba koja prati životinje tijekom prijevoza, nadzire ih,
hrani i napaja te u slučaju potrebe pomuze i pomaže pri porodu. Pratitelja
životinja osigurava organizator prijevoza ili prijevoznik, a mora posjedovati
potrebno znanje za postupanje sa životinjama i njegu životinja tijekom
prijevoza,

n) *»svjedodžba«*
– svjedodžba o zdravstvenom stanju i mjestu podrijetla životinje; koristi se u
unutarnjem prometu,

o) *»međunarodna
svjedodžba (certifikat)«* – međunarodna svjedodžba o zdravlju životinja,

p) *»nadležno
tijelo«* – Ministarstvo poljoprivrede, šumarstva i vodnoga goapodarstva – Uprava za veterinarstvo

Članak 4.

(1) Prijevoz životinja u unutarnjem i
međunarodnom prometu mora se obavljati u skladu s odredbama ovoga Pravilnika s
obzirom na životinje iz:

a) Članka 2. točke a), u skladu s člankom 13. do
17. ovoga Pravilnika,

b) Članka 2. točke b), u skladu s člankom 18
ovoga Pravilnika.,

c) Članka 2. točke c), u skladu s člankom 19.
ovoga Pravilnika,

d) Članka 2. točke d), u skladu s člankom 20.
ovoga Pravilnika,

e) Članka 2. točke e), u skladu s člankom 21.
ovoga Pravilnika,

(2) Propisani prostor (gustoća utovara) za
životinje ne smije biti manja od propisanoga u Poglavlju I. Dodatka ovoga
Pravilnika za životinje i prijevozna sredstva koja se navode u istom Poglavlju.

(3) Trajanje putovanja i trajanje odmora te
razmaci između hranjenja i napajanja za određene vrste životinja moraju biti
provođeni u skladu s odredbama iz Poglavlja II. Dodatka ovoga Pravilnika, a
odnose se na životinje iz navedenog Poglavlja.

II. OPĆI UVJETI ZA
PRIJEVOZ DOMAĆIH KOPITARA, GOVEDA, OVACA, KOZA I SVINJA

Članak 5.

(1) Ni jedna životinja ne smije se prevoziti ako
nije sposobna za planirano putovanje i ako nije osigurana briga o njoj tijekom
putovanja i po dolasku na odredište. Bolesne ili ozlijeđene životinje nisu
sposobne za prijevoz.

(2) Odredbe stavka 1. ovoga članka ne odnose se
na:

a) životinje koje su lakše ozlijeđene ili
bolesne, a čiji prijevoz ne bi uzrokovao dodatne patnje,

b) životinje koje se prevoze u svrhu znanstvenog
istraživanja koje je odobreno od strane nadležnog tijela,

c) ozlijeđene ili bolesne životinje do/od
veterinarske organizacije.

(3) Životinje koje tijekom prijevoza obole ili
se ozlijede moraju se odvojiti od ostalih životinja i mora im se čim prije osigurati
pomoć i veterinarska skrb, a u slučaju potrebe usmrtiti ih na način koji im
neće uzrokovati nepotrebne patnje.

(4) Može se dopustiti prijevoz životinja zbog
pružanja hitne veterinarske pomoći ili u svrhu klanja iz nužde iako nisu
ispunjeni uvjeti iz ovoga Pravilnika, ali samo onda kada to životinjama neće
prouzročiti nepotrebne patnje.

Članak 6.

Životinje prije putovanja moraju biti označene u
skladu s posebnim propisima te ih tijekom putovanja treba pratiti dokumentacija
koja nadležnim tijelima omogućava provjeru:

– njihova podrijetla i vlasništva,

– njihova mjesta polaska i mjesta odredišta,

– dan i vrijeme polaska.

Članak 7.

(1) Svaki prijevoznik mora biti upisan u
evidenciju u skladu s člankom 24. ovoga Pravilnika, zbog identificiranja u slučaju
kršenja odredbi ovoga Pravilnika.

(2) Svaki prijevoznik iz Republike Hrvatske koji
prevozi životinje na području Europske unije mora posjedovati ovlaštenje jedne
od država članica Europske unije, a u koju svrhu daje izjavu o ispunjavanju
uvjeta u skladu s važećim propisima.

(3) Izjava iz stavka 2. ovoga članka mora biti u
pisanom obliku te treba jamčiti sljedeće:

a) Da je prijevoznik poduzeo sve mjere koje su
potrebne za udovoljavanje uvjetima propisanim ovim Pravilnikom sve do mjesta
odredišta, izuzev odredbe iz članka 13. stavka 7. točke b) ovoga Pravilnika, da
je osoblje koje se navodi u stavku 4. točki a) ovoga članka prošlo propisanu
obuku kojom se osposobljava za prijevoz kralježnjaka i pružanje primjerene
njege životinjama tijekom prijevoza;

b) Da ne prevozi niti jednu životinju na način
koji je izlaže ozljedama ili nepotrebnoj patnji;

c) Da za prijevoz životinja iz ovoga Pravilnika
upotrebljava prijevozna sredstva koja udovoljavaju uvjetima propisanim za
osiguranje dobrobiti životinja tijekom prijevoza, a posebno uvjetima iz
Poglavlja IV. Dodatka ovoga Pravilnika.

(4) Prijevoznik:

a) Povjerava prijevoz živih životinja osoblju
koje posjeduje potrebna umijeća, profesionalne sposobnosti i znanje koje je
propisano stavkom 3. točkom a) ovoga članka;

b) Mora za životinje iz članka 2. stavka 1.
točke a) ovoga Pravilnika, u slučaju međunarodnog putovanja koje traje dulje od
8 sati, sastaviti plan putovanja koji je naveden u Poglavlju III. Dodatka ovoga
Pravilnika te ga priložiti uz međunarodnu svjedodžbu (cerifikat)
tijekom putovanja. U plan puta moraju biti upisana i mjesta stajanja i mjesta
pretovara životinja;

c) Za cijelo planirano putovanje iz točke b)
ovoga stavka, sastavlja jedan jedinstveni plan puta i to u skladu s točkom d)
ovoga stavka;

d) Podnosi plan puta iz točke b) ovoga stavka
ovlaštenoj veterinarskoj organizaciji kako bi ista mogla ispuniti svjedodžbu,
nakon čega broj ili brojevi navedenih svjedodžbi moraju biti zabilježeni na
planu puta te isti mora imati pečat ovlaštene veterinarske organizacije iz
mjesta polaska;

e) Mora osigurati, i u slučaju prijevoza
životinja brodom i ako je trajanje puta dulje od 8 sati:

1. Da original plana puta iz točke b) ovoga
stavka bude:

– odgovarajuće sastavljen i ispunjen od strane
prijevoznika u primjereno vrijeme,

– priložen uz svjedodžbu koja prati pošiljku
tijekom cijelog putovanja;

2. Da osoblje zaduženo za prijevoz životinja:

– navede u planu puta točno vrijeme i mjesta
hranjenja i napajanja te odmaranja prevoženih životinja tijekom putovanja,

– u slučaju putovanja koje traje dulje od 8
sati, osigura da plan puta bude ovjeren, nakon pregleda, od strane nadležnih
tijela na odobrenoj prijelaznoj točki ili na graničnom veterinarskom prijelazu
(pečatom i potpisom), nakon što je granični veterinarski inspektor pregledao
životinje i ocijenio ih sposobnim za nastavak putovanja. Sve troškove nastale
uslijed navedenog veterinarskog pregleda snosi prijevoznik;

3. Da po svom povratku vrati plan puta
ovlaštenoj veterinarskoj organizaciji u mjestu polaska.

f) Čuva tijekom razdoblja od 3 godine drugi
primjerak plana puta iz stavka 4. točke b) ovoga članka koji na zahtjev
veterinarske inspekcije treba dati na uvid.

g) Mora poduzeti, ovisno o vrstama prevoženih
životinja i ukoliko trajanje putovanja zahtijeva udovoljavanje odredbama iz
točke 4. Poglavlja II. Dodatka ovoga Pravilnika, sve potrebne mjere kako bi se
tijekom putovanja osiguralo hranjenje i napajanje životinja, a također i u
slučaju izmjene plana puta ili ako je putovanje prekinuto iz razloga na koje ne
može utjecati;

h) Mora osigurati prijevoz životinja do njihova
odredišta, bez odlaganja, u najkraćem roku;

i) Mora osigurati, ne utječući pri tome na
provođenje odredbi iz članka 19. ovoga Pravilnika, da životinje iz porodica
koje se ne navode u Poglavlju II. Dodatka ovoga Pravilnika, budu tijekom
prijevoza primjereno hranjene i napajane u primjerenim vremenskim razmacima.

(5) Mjesta odmora za životinje koja prijevoznik
odredi prije početka putovanja moraju biti pod redovnim nadzorom veterinarske
inspekcije i kontrolom nadležnog ovlaštenog veterinara koji također sposobnost
životinja za nastavak putovanja.

(6) Troškove hranjenja, napajanja i odmora
životinja snose prijevoznici iz stavaka 1. i 2. ovoga članka.

Članak 8.

(1) Da bi se spriječilo ili svelo na najmanju
moguću mjeru svako kašnjenje tijekom prijevoza ili bilo kakve patnje životinja
zbog štrajka ili drugih nepredvidljivih okolnosti tijekom prijevoza, moraju
biti poduzete mjere kojima će se osigurati provođenje odredbi ovoga Pravilnika.

(2) Potrebne mjere moraju biti poduzete i u
lukama, zračnim lukama, na željezničkim kolodvorima, ranžirnim kolodvorima i na
graničnim veterinarskim prijelazima, u svrhu prijevoza životinja bez zastoja, u
skladu s odredbama ovoga Pravilnika.

(3) Ne utječući na odredbe propisa iz područja
zdravlja životinja, ni jedna pošiljka životinja neće biti zadržana tijekom
prijevoza ukoliko to nije izričito potrebno zbog dobrobiti životinja. Ukoliko
bilo koja pošiljka životinja mora biti zadržana tijekom prijevoza dulje od 2
sata, moraju biti poduzete mjere za zaštitu životinja i, ovisno o potrebama,
istovar i smještaj životinja.

(4) Pošiljke živih životinja pri provođenju
izvoznih, uvoznih i tranzitnih postupaka imaju prednost pred drugim pošiljkama.

(5) Zbog učinkovitog provođenja u stavku 4.
ovoga članka navedenih postupaka, pošiljka se mora nadležnom graničnom
veterinarskom inspektoru najaviti najmanje 24 sata prije dolaska na državnu
granicu.

Članak 9.

(1) Radi provjere udovoljavanja odredbama ovoga
Pravilnika, potrebno je provoditi inspekcijski nadzor i kontrole:

a) prijevoznog sredstva i životinja tijekom
cestovnog prijevoza,

b) prijevoznog sredstva i životinja po njihovom
dolasku na odredište,

c) prijevoznog sredstva i životinja na
sajmovima, na mjestima polaska, mjestima stajanja i pretovara,

d) podataka na pratećoj dokumentaciji.

(2) Inspekcijski nadzor i kontrole iz stavka 1.
ovoga članka trebaju biti provedeni na primjerenom uzorku od 10% pošiljaka, a
mogu biti provedeni istodobno s pregledima u druge svrhe.

(3) O obavljenim inspekcijskim nadzorima i
kontrolama iz stavka 1. ovoga članka veterinarski inspektori moraju nadležnom
tijelu podnijeti godišnja izvješća za prethodnu kalendarsku godinu do 31.
ožujka tekuće godine i to za svaku od točaka iz stavka 1. ovoga članka uključujući
podatke o svakom zahtjevu za pokretanje prekršajnog postupka i naređenoj mjeri.

Članak 10.

(1) Kada veterinarska inspekcija pri nadzoru ili
kontroli utvrdi da se osoba odgovorna za prijevozno sredstvo nije pridržavala
odredbi propisanih ovim Pravilnikom, određuje, u svrhu zaštite dobrobiti
prevoženih životinja, provođenje jedne od sljedećih mjera:

a) prekidanje putovanja i:

– vraćanje životinja u mjesto polaska najkraćim putem
ili omogućavanje nastavka putovanja do mjesta odredišta najkraćim putem, ovisno
o tome što je u interesu dobrobiti životinja, ili

– privremeni istovar životinja u odgovarajućim
objektima i uz odgovarajuće hranjenje, napajanje i njegu, sve dok se utvrđeni
nedostaci ne otklone,

b) ako nema mogućnosti provođenja mjera iz točke
a) ovoga stavka životinje se šalju na klanje.

(2) U slučaju da osoba odgovorna za prijevozno
sredstvo ne provede naređene mjere iz stavka 1. ovoga članka, nadležno tijelo
mora osigurati njihovo provođenje u skladu s važećim propisima.

(3) Mjere iz stavka 1. i 2. ovoga članka provode
se na trošak prijevoznika.

Članak 11.

(1) Uvoz i provoz u i preko područja Republike
Hrvatske živih životinja iz članka 2. ovoga Pravilnika dopušten je isključivo
ukoliko prijevoznik, koji nije registriran u Republici Hrvatskoj:

a) Da pisanu izjavu da će se pridržavati uvjeta
iz ovoga Pravilnika, a osobito onih iz članka 7. stavka 4. točke b) ovoga
Pravilnika i da je izvršio pripreme kako bi se pridržavao istih,

b) Podnese plan puta koji je izrađen u skladu s
člankom 7. ovoga Pravilnika.

(2) Pri uvozu i provozu živih životinja,
granični veterinarski inspekor mora provjeriti
ispunjavanje uvjeta iz stavka 1. ovoga članka. Ukoliko utvrdi da životinje nisu
hranjene i napajane, poduzima mjere iz članka 10. stavaka 1. i 2. ovoga
Pravilnika i to na trošak prijevoznika.

Članak 12.

(1) Ukoliko se utvrdi da su pri uvozu i provozu
preko područja Republike Hrvatske počinjene teške i/ili višestruko ponovljene
povrede odredbi ovoga Pravilnika od strane prijevoznika, privremeno se
zabranjuje prijevozniku koji je navedene prekršaje počinio, prijevoz životinja
na i preko područja Republike Hrvatske.

(2) Ako se pri uvozu ili provozu u i preko
područja Republike Hrvatske utvrdi da se prijevoznik ne pridržava odredbi ovoga
Pravilnika, nadležno tijelo je dužno o počinjenom prekršaju obavijestiti
nadležno tijelo države koja je izdala ovlaštenje navedenom prijevozniku.

DOMAĆI KOPITARI I DOMAĆE
ŽIVOTINJE IZ OBITELJI GOVEDA, OVACA, KOZA I SVINJA

*Opće odredbe*

Članak 13.

(1) Nije dopušteno prevoziti bređe životinje za
koje postoji vjerojatnost da će roditi tijekom prijevoza, životinje koje su
rodile 48 sati prije puta i novorođene životinje kojima pupak nije potpuno
zarastao.

(2) Radi zaštite životinja tijekom prijevoza:

a) Životinjama mora biti osiguran primjeren
prostor za stajanje u za njih prirodnom položaju i pregrade kako bi životinje
bile zaštićene od ozljeđivanja tijekom pomicanja prijevoznog sredstva. Ukoliko
se posebnim uvjetima za zaštitu životinja ne zahtijeva drugačije, životinjama
mora biti osiguran i prostor za ležanje,

b) Prijevozna sredstva i kontejneri moraju biti
izrađeni i održavani na način da su životinje zaštićene od neugodnih vremenskih
utjecaja i naglašenih razlika u klimatskim uvjetima. Prozračivanje i prostor za
životinje moraju biti u skladu s uvjetima prijevoza i primjereni vrstama
životinja koje se prevoze,

c) Unutar odjeljka za životinje i na svakoj
razini u odjeljku mora biti osiguran primjeren prostor za životinje, kako bi se
osiguralo dostatno prozračivanje u prostoru u kojem se životinje nalaze kada su
u prirodnom stojećem položaju, pri čemu ni na koji način neće onemogućavati
njihovo prirodno kretanje,

d) Prema odredbama ovoga stavka:

1. Prijevozna sredstva uključujući i kontejnere
koji se koriste za prijevoz životinja:

– moraju biti jednostavna za čišćenje, pranje i
dezinfekciju te odgovarati propisanim uvjetima. Životinje moraju biti zaštićene
od ispadanja ili bijega, a prijevozna sredstva i kontejneri moraju biti
napravljeni i održavani na način da se izbjegne ozljeđivanje i nepotrebna
patnja životinja te da se osigura njihova sigurnost tijekom prijevoza,

– moraju biti natovarena na način koji omogućuje
inspekcijski nadzor i kontrolu te njegu životinja i koji ne uzrokuje smetnje u
prozračivanju.

2. Kontejneri koji se koriste za prijevoz
životinja:

– moraju biti obilježeni znakom te čitljivim i
dovoljno velikim i vidljivim natpisom koji ukazuje na nazočnost živih
životinja: »ŽIVE ŽIVOTINJE« i znakom koji ukazuje na stojeći položaj životinja.
U međunarodnom prijevozu osim na hrvatskom jeziku mora biti nat­pis i na engleskom jeziku: »LIVE ANIMALS«,

– tijekom prijevoza i premještanja kontejneri
moraju uvijek biti u uspravnom položaju i ne smiju biti izloženi jakim udarcima
ili tresenju,

e) Za trajanja prijevoza životinje moraju dobiti
dostatne količine higijenski ispravne vode i hrane u vremenskim razmacima koji
su u tu svrhu propisani u Poglavlju II Dodatka ovoga Pravilnika,

f) Kopitari tijekom prijevoza moraju nositi ular
osim neukroćene ždrjebadi ili životinja koje se prevoze u pojedinačnim
boksovima,

g) Ako su životinje tijekom prijevoza vezane,
uže ili drugo sredstvo za vezanje mora biti dovoljno jako da se u normalnim
okolnostima prijevoza ne prekine, dovoljno dugačko da životinjama omogućava da
po potrebi legnu, jedu i piju te mora biti oblikovano na način da nema
opasnosti od gušenja ili ozljeđivanja,

h) Životinje tijekom prijevoza ne smiju biti
vezane za rogove ili za nosne prstene niti im noge smiju biti vezane zajedno,

i) Kopitari se moraju prevoziti u pojedinačnim
odjeljcima ili boksovima koji su namijenjeni zaštiti životinja od udaraca.
Međutim, takve se životinje mogu prevoziti i u skupinama, pri čemu se treba
osigurati da se životinje koje su neprijateljski raspoložene jedne prema
drugima ne prevoze zajedno ili da su im stražnja kopita raskovana ako se
prevoze zajedno,

j) Pri prijevozu kopitara smije se koristiti
samo jedna etaža vozila, a kopitari se smiju prevoziti isključivo u donjoj
etaži istoga.

(3) U prijevozu:

a) Životinja koje nisu uzgajane u združljivim skupinama ili ukoliko nisu naviknute jedne na
druge:

1. Ako životinje različitih vrsta putuju istim
prijevoznim sredstvom moraju biti odvojene prema vrstama, osim u slučaju
zajednice takvih životinja kada bi odvajanje uzrokovalo tjeskobu,

2. Ne smiju se u istoj pošiljci prevoziti
životinje koje su prirodno neprijateljski raspoložene jedne prema drugima ili
životinje koje bi mogle ozlijediti ili usmrtiti jedna drugu,

3. Ako se životinje različite dobi prevoze istim
prijevoznim sredstvom odrasle životinje treba držati odvojeno od mladunčadi,
osim u slučaju ženki koje putuju s mladunčadi koja sišu,

4. Nekastrirani odrasli mužjaci moraju se držati
odvojeno od ženki. Odrasli rasplodni nerasti moraju biti međusobno odvojeni.
Ova odredba se primjenjuje i na pastuhe,

b) U odjeljcima se ne smije skupa sa životinjama
prevoziti terete koji bi mogli ugroziti dobrobit životinja tijekom prijevoza.

(4) Za utovar i istovar životinja mora se
upotrebljavati primjerena oprema poput mostova, rampi ili prijelaza. Pod
navedene opreme mora biti izrađen na način da sprječava klizanje, a oprema mora
imati bočne štitnike. Tijekom utovara, pretovara ili istovara životinje ne
smiju visjeti pomoću mehaničkih sredstava niti se smiju dizati ili vući za
glavu, rogove, noge, rep ili runo. Upotreba elektrogoniča
se mora svesti na najmanju moguću mjeru.

(5) Prijevozno sredstvo za prijevoz životinja,
uključujući i kontejnere:

a) mora imati podove dovoljno čvrste da podnesu
težinu životinja koje se prevoze, isti moraju biti od materijala koji sprječava
klizanje životinja, a ako ima bilo kakve razmake ili perforacije iste moraju
biti savršeno glatke radi sprječavanja ozljeđivanja životinja,

b) mora imati dostatnu količinu stelje kojom je
pod prekriven, a u svrhu upijanja fecesa, osim
ukoliko se to može riješiti na drugi način koji ima barem iste prednosti ili
ukoliko se feces redovito uklanja,

(6) Rampe moraju ispunjavati sljedeće uvjete:

|  |  |  |  |  |
| --- | --- | --- | --- | --- |
| Vrsta životinja | Nagib rampe | Visina stranica ograde | Visina pojedine stepenice (od tla do vrha rampe) | Udaljenost između vrha rampe i prijevoznog sredstva |
| GOVEDA | | | | |
| Telad | ne veći od 20˚ | ne manje od 1 m | ne više od 12 cm | ne više od 3 cm |
| Odrasla goveda | ne veći od 20˚ | ne manje od 1,6 m | ne više od 25 cm | ne više od 3 cm |
| OVCE I KOZE | | | | |
| Janjad i jarad | ne veći od 30˚ | ne manje od 1,3 m | manje od 12 cm | ne više od 1,5 cm |
| Odrasle ovce i koze | ne veći od 30˚ | ne manje od 1,3 m | ne više od 12 cm | ne više od 1,5 cm |
| SVINJE | | | | |
| Prasad | ne veći od 20˚ | ne manje od 90 cm | manje od 12 cm za prasad do 30 kg | ne više od 1,5 cm |
| Odrasle svinje | ne veći od 20˚ | ne manje od 90 cm | ne više od 12 cm | ne više od 1,5 cm |
| KONJI | | | | |
| Konji | ne veći od 20˚ | ne manje od 1,6 m | ne više od 25 cm | ne više od 6 cm |

(7) Radi osiguravanja potrebne njege životinja tijekom
prijevoza s pošiljkom životinja mora biti pratitelj, osim u sljedećim
slučajevima:

a) ako se životinje prevoze u zatvorenim i
dostatno prozračivanim kontejnerima koji sadrže dostatnu količinu hrane za
životinje i vode za dvostruko dulje putovanje od predviđenog, a koja se nalazi
u posudama koje se ne mogu prevrnuti,

b) ako prijevoznik obavlja i poslove pratitelja,

c) ako je organizator prijevoza ovlastio
zastupnika koji će se brinuti o životinjama na mjestima primjerenim za odmor
životinja.

(8) Pratitelj ili ovlašteni zastupnik
organizatora prijevoza dužan je:

a) brinuti o životinjama, hraniti ih i napajati
te, po potrebi, musti,

b) krave u laktaciji pomusti u razmacima od 12
sati ali ne više od 15 sati.

c) pružiti propisanu njegu životinjama, a u tu
svrhu mora imati na raspolaganju dostatne izvore svjetlosti.

(9) Životinje se smiju utovariti isključivo u
prijevozna sredstva koja su temeljito očišćena, oprana i dezinficirana. Uginule
životinje, stelja i feces moraju biti uklonjeni u najkraćem
mogućem roku.

*Posebne odredbe za prijevoz željeznicom*

Članak 14.

(1) Svaki željeznički vagon koji se koristi za
prijevoz životinja mora biti obilježen oznakom koja ukazuje na nazočnost živih
životinja, osim ukoliko se životinje prevoze u kontejnerima. Ukoliko se
životinje ne prevoze u vagonima koji su posebno namijenjeni prijevozu
životinja, životinje se mogu prevoziti u pokrivenim vagonima s okretnim
postoljem koji se mogu kretati velikom brzinom te koji imaju dostatno velike
zračne otvore ili ventilacijski sustav koji će biti učinkovit i pri malim
brzinama. Unutarnje pregrade vagona moraju biti od drveta ili drugog
primjerenog materijala, savršeno glatke i opremljene obručima ili šipkama smještenim na primjerenoj visini, za koje se
životinje, po potrebi, mogu vezati.

(2) Ukoliko se ne prevoze u pojedinačnim
boksovima:

a) kopitari moraju biti vezani na način da svi
budu okrenuti na istu stranu vozila ili tako da gledaju jedni u druge,

b) ždrjebad i neukroćene životinje se ne vezuju.

(3) Velike životinje se utovaruju na način da:

a) su u željezničkom prijevoznom sredstvu vezane
na takvoj udaljenosti da nisu stiješnjene jedne uz druge ili uz stranice
prijevoznog sredstva,

b) je pratitelju omogućeno kretanje između njih.

(4) Ukoliko je potrebno odvajanje životinja u
skladu sa člankom 13. stavkom 3. točkom a) ovoga Pravilnika, isto se može
obaviti njihovim vezanjem u odvojenim dijelovima vagona, ako to prostor
dopušta, ili pregrađivanjem vagona prikladnim pregradama.

(5) Kod sastavljanja vlakova i tijekom svakog
kretanja vagona moraju se poduzeti sve mjere opreza kako bi se izbjegli jaki
udari i trzaji vagona u kojima se nalaze životinje.

*Posebne odredbe za cestovni prijevoz*

Članak 15.

(1) Vozila za cestovni prijevoz životinja moraju
biti konstruirana tako da iz njih životinje ne mogu ispasti ili pobjeći i da
osiguravaju sigurnost životinja te moraju biti opremljena krovom koji pruža
djelotvornu zaštitu od neprikladnih vremenskih uvjeta.

(2) U vozilima koja se upotrebljavaju za
prijevoz velikih životinja za koje je uobičajeno da budu vezane mora biti
osigurana:

a) oprema za vezanje životinja,

b) pregrade, ako unutarnji dio vozila mora biti
podijeljen. Pregrade moraju biti od čvrste konstrukcije.

(3) Vozila za cestovni prijevoz životinja moraju
imati opremu u skladu sa člankom 13. stavkom 4. ovoga Pravilnika.

*Posebne odredbe za pomorski ili riječni prijevoz*

Članak 16.

(1) Oprema brodova mora biti takva da se
životinje mogu prevoziti bez ozljeđivanja i nepotrebne patnje.

(2) Životinje se ne smiju prevoziti na otvorenim
palubama, osim u primjereno osiguranim kontejnerima ili na drugi prikladan
način, odobren od nadležnog tijela, koji životinjama tijekom putovanja pruža
potrebnu zaštitu od morske vode i neprikladnih vremenskih uvjeta.

(3) Životinje moraju biti vezane ili
odgovarajuće smještene u oborima, kontejnerima ili na drugi primjereni način.

(4) Moraju biti osigurani primjereni prolazi za
pristup svim oborima, kontejnerima ili vozilima u kojima su smještene
životinje. Mora biti osigurana primjerena rasvjeta.

(5) Mora biti osiguran dostatan broj pratitelja
u odnosu na broj životinja koje se prevoze i na trajanje putovanja.

(6) Na svim dijelovima broda, u kojima su
životinje smještene, mora biti osiguran higijenski održavan sustav odvoda.

(7) Na brodu se mora, za slučaj potrebe,
nalaziti i odgovarajuća oprema za klanje životinja, odobrena od nadležnog
tijela.

(8) Brodovi kojima se prevoze životinje moraju
se, prije isplovljavanja, opskrbiti dostatnim zalihama pitke vode, ako nisu
opremljeni primjerenim sustavom koji omogućuje njenu proizvodnju te dostatnom
količinom primjerene hrane za životinje, s obzirom na vrstu i broj životinja
koje se prevoze kao i trajanje putovanja.

(9) Moraju se poduzeti mjere da se tijekom
putovanja, ako to bude potrebno, osigura odvajanje bolesnih ili ozlijeđenih
životinja i po potrebi njihova izolacija, kao i pružanje prve pomoći.

(10) Pri prijevozu brodom:

a) Ako se životinje prevoze u željezničkim
vagonima utovarenim na brod mora im se osigurati primjereno prozračivanje
tijekom cijelog putovanja. Odredbe stavka 1. i 2. ovoga članka neće se
primjenjivati na prijevoz životinja u željezničkim ili cestovnim prijevoznim
sredstvima koja se prevoze trajektima ili sličnim plovilima,

b) Pri prijevozu životinja cestovnim vozilima utovarenim
na brod, primjenjuju se sljedeće mjere:

1. Odjeljak za životinje mora biti pričvršćen za
vozilo. Vozilo i odjeljak za životinje moraju biti sigurno pričvršćeni za
palubu. Na pokrivenoj palubi ro-ro broda mora se održavati dostatno
prozračivanje s obzirom na broj vozila koja se prevoze. Ukoliko je to moguće,
vozilo sa životinjama treba biti smješteno uz dovod svježeg zraka,

2. Odjeljak za životinje mora biti opremljen
dostatnim brojem otvora za zrak ili drugih sredstava koja omogućuju njegovo
primjereno prozračivanje. Mora postojati dostatan prostor unutar odjeljka za
životinje kao i na svakoj razini istog kako bi se osiguralo primjereno
prozračivanje iznad životinja kada su u prirodnom stojećem položaju,

3. Mora se osigurati izravan pristup svakom
dijelu odjeljka za životinje kako bi ih se moglo hraniti i napajati tijekom
putovanja te im se pružiti potrebna njega.

*Posebne odredbe za zračni prijevoz*

Članak 17.

(1) Životinje se u zrakoplove mogu utovariti i
prevoziti u kontejnerima, kavezima ili pojedinačnim odjeljcima primjerenim
vrsti životinje, u skladu s pravilima Međunarodnog udruženja zračnih
prijevoznika (IATA – International Air Transport Association).

(2) Za vrijeme zračnoga prijevoza moraju se
poduzeti mjere radi izbjegavanja izrazito visokih ili niskih temperatura u
zrakoplovu, vodeći računa o vrstama životinja, a treba izbjegavati i velike
promjene tlaka zraka.

(3) U teretnom zrakoplovu, za slučaj potrebe,
mora se nalaziti i odgovarajuća oprema za klanje životinja odobrena od strane nadležnog
tijela.

*Prijevoz peradi, domaćih ptica i kunića*

Članak 18.

(1) Odredbe iz članka 13. stavka 2. točaka a) do
d) te stavaka 3., 5., 7. i 9., članka 14. stavaka 1. i 5., članka 16. stavaka 1.
do 6. te stavaka 8. i 10. i članka 17. ovoga Pravilnika primjenjuju se na
odgovarajući način i pri prijevozu peradi, domaćih ptica i kunića.

(2) Ako su životinje utovarene u kavezima ili
kontejnerima koji su složeni jedan na drugoga ili u vozilu koje ima više od
jednog kata, treba se pobrinuti da feces ne pada na
životinje smještene ispod.

(3) Primjerena hrana za životinje i higijenski
ispravna voda mora biti na raspolaganju u dostatnim količinama, osim u slučaju:

a) putovanja koje traje manje od 12 sati, ne
računajući vrijeme utovara i istovara,

b) putovanja koje traje manje od 24 sata za
piliće svih vrsta, pod uvjetom da bude dovršeno u roku od 72 sata nakon valenja.

*Prijevoz domaćih pasa i mačaka*

Članak 19.

(1) Ne isključujući odredbe članka 2. ovoga
Pravilnika u prijevozu domaćih pasa i mačaka primjenjuju se na odgovarajući
način i odredbe članka 13. stavka 1., stavka 2. točke a) do d), stavaka 3., 5.
i 7., stavka 8. točke a) i c) te stavka 9., članka 14. stavaka 1., 4. i 5.,
članka 15. stavka 2., članaka 16. i 17. ovoga Pravilnika.

(2) Tijekom prijevoza:

a) Životinje moraju biti hranjene u vremenskim
razmacima koji nisu dulji od 24 sata te napajane u vremenskim razmacima koji
nisu dulji od 12 sati. Jasne upute o hranjenju i napajanju životinja moraju u
pisanom obliku pratiti pošiljku,

b) Ženke koje se tjeraju moraju biti odvojene od
mužjaka.

*Prijevoz drugih sisavaca i ptica*

Članak 20.

(1) Pri prijevozu drugih sisavaca i ptica koji
nisu obuhvaćeni odredbama iz prethodnih članaka, primjenjuju se na odgovarajući
način odredbe članka 13. stavka 1., stavka 2. točke a) do d), stavka 3. točke
b), stavaka 5.i 7., stavka 8. točki a) i c) te stavka 9., članka 14. stavka 1.
i 5. te članaka 15. i 17. ovoga Pravilnika.

(2) Ne isključujući odredbe članka 5. stavka 1.
i 2. ovoga Pravilnika, mogu se prevoziti isključivo one životinje koje su
sposobne za prijevoz i koje su dobrog zdravstvenog stanja. Životinje koje su
očito u visokom stupnju trudnoće ili životinje koje su nedavno rodile, kao i
mladunčad koja nije sposobna sama se hraniti i koja nije u pratnji majke, ne
smatra se sposobnom za prijevoz. Iznimka od ovih odredbi može biti napravljena
u izvanrednim okolnostima, ako je u interesu životinja nužno da putuju do
mjesta u kojemu im može biti pružena primjerena veterinarska skrb.

(3) Životinjama se ne smiju davati sredstva za
umirenje osim u izuzetnim slučajevima, isključivo pod izravnim nadzorom
veterinara. Detaljni podaci o svakom davanju sredstava za umirenje moraju
pratiti životinju od mjesta polaska do mjesta odredišta.

(4) U prijevozu:

a) Životinje se mogu prevoziti isključivo u
primjereno konstruiranim i održavanim prijevoznim sredstvima, na kojima je
postavljen natpis da su životinje koje su u njima smještene divlje, plašljive
ili opasne,

b) Pošiljku životinja moraju pratiti pisane
upute o hranjenju i napajanju te bilo kakvoj posebnoj brizi koja je potrebna
životinjama.

c) Životinje obuhvaćene Konvencijom o
međunarodnoj trgovini ugroženim vrstama životinja i bilja (»CITES« – Convention on International Trade in Endangered Species of Wild Fauna and Flora)
moraju se prevoziti u skladu s pripadajućim smjernicama za prijevoz i pripremu
otpreme živih divljih životinja.

d) U slučaju zračnog prijevoza, životinje se
moraju prevoziti najmanje u skladu s važećim propisima Međunarodnog udruženja
zračnih prijevoznika (IATA) kojima se uređuje prijevoz živih životinja.
Životinje moraju biti prevezene na svoje odredište u najkraćem mogućem roku.

(5) Životinjama koje su obuhvaćene ovim člankom
mora se osigurati skrb u skladu s uputama i smjernicama iz stavka 4. ovoga
članka.

(6) Mora biti osigurano primjereno vrijeme za
držanje i pripremu životinja prije otpreme, tijekom kojeg se životinje, ukoliko
je to potrebno, postupno premještaju u kontejnere u kojima se prevoze.

(7) Životinje:

a) različitih vrsta ne mogu biti smještene u
isti kontejner tijekom prijevoza,

b) iste vrste ne mogu biti smještene u isti
prostor tijekom prijevoza, osim ako je poznato da su združljive
jedne s drugima.

(8) Divljač s rogovima se ne smije prevoziti dok
ima baršunast ovoj na rogovima.

(9) Ptice se tijekom prijevoza moraju držati u
polumraku.

(10) Morske sisavce tijekom prijevoza stalno
mora pratiti stručan pratitelj. Kontejneri ne smiju propuštati vodu.

(11) Na svim stijenkama
kontejnera:

a) mora postojati dodatno prozračivanje pomoću
otvora primjerene veličine, kako bi se osigurao dostatan protok zraka u svako
doba. Navedeni otvori moraju biti takve veličine da onemogućavaju da životinje
dođu u dodir s osobama koje rukuju kontejnerom ili da se same ozlijede,

b) uključujući stropove i temelje kontejnera,
moraju biti postavljeni uzdužni otvori primjerene veličine kako bi se osigurao
slobodan protok zraka do životinja u slučaju slaganja kontejnera jednih na
druge ili u slučaju smještaja tereta u zatvoreni prostor.

(12) Životinje ne smiju biti smještene u blizini
hrane za životinje ili na mjestima kojima neovlaštene osobe imaju pristup.

*Prijevoz drugih vrsta kralježnjaka i hladnokrvnih životinja*

Članak 21.

(1) Ostali kralježnjaci i hladnokrvne životinje
moraju se prevoziti u kontejnerima u kojima su prostor, prozračivanje,
temperatura i sigurnost te opskrba vodom i kisikom primjereni prevoženoj vrsti
životinja.

(2) Životinje koje su obuhvaćene Konvencijom o
međunarodnoj trgovini ugroženim vrstama životinja i bilja (»CITES« – Convention on International Trade in Endangered Species of Wild Fauna and Flora)
moraju se prevoziti u skladu s odredbama pripadajućih smjernica za prijevoz i
pripremu otpreme živih divljih životinja.

(3) U slučaju zračnog prijevoza životinje se
moraju prevoziti najmanje u skladu s pravilima Međunarodnog udruženja zračnih
prijevoznika (IATA) kojima se uređuje prijevoz živih životinja.

(4) Životinje moraju biti prevezene na svoje
odredište u najkraćem mogućem roku.

*Obveze organizatora prijevoza i prijevoznika*

Članak 22.

(1) Organizator prijevoza mora prije početka
prijevoza osigurati da su životinje propisno označene, da imaju propisanu
veterinarsko-zdravstvenu i drugu dokumentaciju, da su sposobne za prijevoz te
osigurati i druge propisane uvjete za početak putovanja.

(2) Za prijevoz životinja u skladu s ovim
Pravilnikom odgovoran je prijevoznik.

Članak 23.

(1) Nadležno tijelo odobrava program i određuje
izvođača tečaja za pratitelje životinja u prijevozu.

(2) Pratitelj koji prati životinje tijekom
prijevoza mora imati položen ispit koji mu daje potrebna znanja za rad sa
životinjama i brigu o njima, a po potrebi i pružanje primjerene njege
životinjama.

(3) Po položenom ispitu izvođač tečaja iz stavka
1. ovoga članka izdaje Uvjerenje o završenom tečaju za pratitelja životinja u
prijevozu.

(4) Pratitelj koji prati životinje tijekom
prijevoza mora imati i na zahtjev veterinarskog inspektora dati na uvid
Uvjerenje iz stavka 3. ovoga članka.

(5) Pratitelji životinja iz drugih zemalja pri
uvozu ili provozu u i preko područja Republike Hrvatske, moraju imati
odgovarajuću potvrdu o osposobljenosti za praćenje životinja tijekom prijevoza,
izdanu od nadležnog tijela države u kojoj je registriran.

(6) Izvođač tečaja iz stavka 1. ovoga članka
dužan je voditi evidenciju izdanih uvjerenja te je dostaviti nadležnom tijelu
jednom godišnje ili na zahtjev.

Članak 24.

(1) Prijevoznik koji prevozi životinje i ima
sjedište u Republici Hrvatskoj mora biti upisan u evidenciju koja se vodi pri
nadležnom tijelu.

(2) Za upis u evidenciju iz stavka 1. ovoga
članka prijevoznik mora dostaviti nadležnom tijelu podatke:

a) ime, prezime i adresu te naziv i sjedište
tvrtke,

b) način prijevoza životinja,

c) vrstu životinja koju prevozi,

d) o udovoljavanju vozila uvjetima za prijevoz
životinja,

e) o registraciji za obavljanje djelatnosti,

f) dokaz da pratitelj koji prati životinje u
prijevozu, ispunjava propisane uvjete.

(3) Nadležno tijelo, nakon uvida u dokumentaciju
iz stavka 2. ovoga članka o ispunjavanju propisanih uvjeta za prijevoz
određenih vrsta životinja, upisuje prijevoznika u evidenciju iz stavka 1. ovoga
članka.

(4) Prijevoznik je dužan o svakoj promjeni
podataka iz evidencije iz stavka 2. ovoga članka o istome obavijestiti nadležno
tijelo u roku od 14 dana od dana nastale promjene.

Članak 25.

Dodatak tiskan u prilogu ovoga Pravilnika njegov
je sastavni dio.

Članak 26.

Stupanjem na snagu ovoga Pravilnika prestaje
važiti Pravilnik o uvjetima i načinu prijevoza životinja (»Narodne novine«,
broj 71/01.).

Članak 27.

Ovaj Pravilnik stupa na snagu osmoga dana od
dana objave u »Narodnim novinama«.

Klasa: 322-01/05-01/49

Urbroj: 525-1-05-1

Zagreb, 22. rujna 2005.

Ministar

**Petar Čobanković**, v. r.

DODATAK

POGLAVLJE I.

GUSTOĆA UTOVARA

A. DOMAĆI KOPITARI

1.
Željeznički prijevoz
            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kategorija                                           Površina u m2/životinju

Odrasli konji                                       1,75
m2 (0,7 × 2,5 m) (\*)

Mladi konji (od 6 do 24 mjeseca)

– za putovanja koja traju

do 48 sati                                            1,2 m2 (0,6 × 2 m)

Mladi konji (od 6 do 24 mjeseca)

– za putovanja koja traju dulje

od 48 sati                                            2,4 m2 (1,2 × 2 m)

Poniji (niži od 144 cm)                        1
m2 (0,6 × 1,8 m)

Ždrjebad (od 0 do 6 mjeseci)              1,4
m2 (1 × 4 m)
            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(\*)
Standardno korisna širina vagona je 2,6 do 2,7 m.

Tijekom dugih putovanja, ždrjebad i mladi konji
moraju imati prostora za leći.

Navedene površine mogu se razlikovati za najviše
10 % za odrasle konje i ponije, a za najviše 20 % za mlade konje i ždrjebad,
ovisno ne samo o visini i veličini konja već i o njihovom fizičkom stanju, o meteorološkim
uvjetima i o predviđenom trajanju putovanja.

Ovlašteni veterinar pri utovaru kontrolira i
određuje navedene promjene.

2.
Cestovni prijevoz

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

             Kategorija
                                  Površina
u m2/životinju

Odrasli konji                                       1,75
m2 (0,7 × 2,5 m) (\*)

Mladi konji (od 6 do 24 mjeseca)

– za putovanja koja traju

do 48 sati                                            1,2 m2 (0,6 × 2 m)

Mladi konji (od 6 do 24 mjeseca)

– za putovanja koja traju dulje

od 48 sati                                            2,4 m2 (1,2 × 2 m)

Poniji (niži od 144 cm)                        1
m2 (0,6 × 1,8 m)

Ždrjebad (od 0 do 6 mjeseci)              1,4
m2 (1 × 4 m)
            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(\*)
Standardno korisna širina vagona je 2,6 do 2,7 m.

Tijekom dugih putovanja, ždrjebad i mladi konji
moraju imati prostora za leći.

Navedene površine mogu se razlikovati za najviše
10 % za odrasle konje i ponije, a za najviše 20 % za mlade konje i ždrjebad,
ovisno ne samo o visini i veličini konja već i o njihovom fizičkom stanju, o
meteorološkim uvjetima i o predviđenom trajanju putovanja.

Ovlašteni veterinar pri utovaru kontrolira i
određuje navedene promjene.

3.
Zračni prijevoz – gustoća utovara prema površini

Masa u kg                               Površina m2
na/životinju

od 0 do 100
kg                                   0,42

od 100 do 200 kg                               0,66

od 200 do 300 kg                                0,87

od 300 do 400 kg                               1,04

od 400 do 500 kg                               1,19

od 500 do 600 kg                               1,34

od 600 do 700 kg                               1,51

od 700 do 800 kg                               1,73

4.
Pomorski prijevoz

Masa u kg                                 Površina u m2/životinju

od 200 do 300 kg
0,90 – 1,175

od 300 do 400 kg                         1,175 – 1,45

od 400 do 500 kg                         1,45 – 1,725

od 500 do 600 kg                            1,725 – 2

od 600 do 700 kg                             2 – 2,25

B. GOVEDA

1.
Željeznički prijevoz

Vrsta                                       Prosječna
        Površina u

                                   masa
(kg)         m2/životinju

Mala telad                                   55                0,30 – 0,40

Telad srednjeg uzrasta               110                 0,40 – 0,70

Teška telad                               200                0,70 – 0,95

Goveda srednjeg
uzrasta            325               0,95 – 1,30

Teška goveda                            550                1,30 – 1,60

Vrlo teška goveda                   >700                   >1,60

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navedene površine mogu se mijenjati ovisno ne
samo o visini i veličini životinja već i o njihovom fizičkom stanju, o
meteorološkim uvjetima i o predviđenom trajanju putovanja.

Ovlašteni veterinar pri utovaru kontrolira i
određuje navedene promjene.

2.
Cestovni prijevoz

Vrsta                                       Prosječna
        Površina u

                                   masa
(kg)         m2/životinju

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mala telad                                    55
       0,30 – 0,40

Telad srednjeg uzrasta                110               0,40 – 0,70

Teška telad                                200               0,70 – 0,95

Goveda srednjeg
uzrasta            325               0,95 – 1,30

Teška goveda                             550               1,30 – 1,60

Vrlo teška goveda                    >700
>1,60

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navedene površine mogu se mijenjati ovisno ne
samo o visini i veličini životinja već i o njihovom fizičkom stanju, o
meteorološkim uvjetima i o predviđenom trajanju putovanja.

Ovlašteni veterinar pri utovaru kontrolira i
određuje navedene promjene.

3.
Zračni prijevoz

Vrsta                                       Prosječna
        Površina u

                                   masa
(kg)         m2/životinju

           \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

             Telad                                         50
            0,23

                                      70
            0,28

Goveda                                    300
0,84

                                    500                    1,27

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.
Pomorski prijevoz

Masa u kg                               Površina u m2/životinju

           \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

             od 200 – 300                         0,81 – 1,0575

od 300 – 400                          1,0575
– 1,305

od 400 – 500                          1,305
– 1,5525

od 500 – 600                          1,5525
– 1,8

od 600 – 700                          1,8
– 2,025

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bređim se životinjama mora osigurati 10% više
prostora.

C. OVCE/KOZE

1.
Prijevoz željeznicom

Vrsta                           Masa
(kg)           Površina u m2/životinju

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ostrižene ovce             < 55                             0,20 – 0,30

                       >
55                            >
0,30

Neostrižene ovce         < 55
                           0,30
– 0,40

                                                >
55
> 0,40

Visoko bređe ovce      < 55                            0,40 – 0,50

                       > 55
                       > 0,50

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

            Koze
                       <
35                            0,20
– 0,30

                     35 –
55                         0,30 – 0,40

                       >
55                            0,40
– 0,75

Visoko bređe koze      < 55                            0,40 – 0,50

                                                >
55                                   > 0,50

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navedene površine mogu se mijenjati ovisno ne
samo o visini i veličini životinja već i o njihovom fizičkom stanju, o
meteorološkim uvjetima i o predviđenom trajanju putovanja.

Ovlašteni veterinar pri utovaru kontrolira i
određuje navedene promjene.

2.
Cestovni prijevoz

Vrsta                           Masa
(kg)        Površina u m2/životinju

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ostriž. ovce i janjad

teža od 26 kg              <
55                            0,20
– 0,30

                       >
55                            >
0,30

Neostrižene ovce         < 55
                           0,30
– 0,40

                                                > 55
                          0,40

Visoko bređe ovce      < 55                            0,40 – 0,50

                       > 55
                           0,50

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

            Koze
                       <
35                            0,20
– 0,30

                    35 – 55
                         0,30 – 0,40

                                                >
55                           0,40
– 0,75

Visoko bređe koze      < 55
                       0,40 – 0,50

                                                >
55                           >
0,50

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navedene površine mogu se mijenjati ovisno ne
samo o visini i veličini životinja već i o njihovom fizičkom stanju, o
meteorološkim uvjetima i o predviđenom trajanju putovanja. Za malu janjad
osigurana površina može biti manja od 0,2 m2 po
životinji.

Ovlašteni veterinar pri utovaru kontrolira i
određuje navedene promjene.

3.
Zračni prijevoz

Ovce/koze

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

            Prosječna masa (kg)                 Površina po ovci/kozi (m2)

            25
                                   0,2

            50
                                   0,3

                        75
                                   0,4

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.
Pomorski prijevoz

Ovce/koze mase (kg)              Površina
po ovci/kozi (m2)

            20-30                                      0,24-0,265

                        30-40                                      0,265-0,290

                        40-50                                      0,290-0,315

            50-60                                      0,315-0,34

            60-70                                      0,34-0,39

D. SVINJE

1. Željeznički i cestovni prijevoz

Sve svinje moraju imati mogućnost leći i
ispraviti se u svoj prirodni položaj.

Gustoća utovara za svinje od približno 100 kg ne
smije prelaziti 235 kg/m2.

Vrsta, veličina i fizičko stanje svinja upućuje
na to da li navedena minimalno propisana površina mora biti povećana. Najveće
20 % povećavanje podne površine za životinje može ovisiti i o meteorološkim
uvjetima i o trajanju putovanja.

Navedene promjene kontrolira i određuje
ovlašteni veterinar pri utovaru.

2.
Zračni prijevoz

Prosječna masa životinja (kg)              Površina
m2/životinji

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

            15 kg                                                  0,13

            25 kg                                                  0,15

            50 kg                                                  0,35

            100 kg
                                               0,51

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gustoća utovara treba biti relativno visoka radi
onemogućavanja ozljeda kod polijetanja ili prizemljivanja ili u slučaju
turbulencije, premda sve životinje moraju još uvijek imati mogućnost leći. Kod
utvrđivanja gustoće utovara treba voditi računa o vremenskim uvjetima i ukupnom
trajanju putovanja.

3.
Pomorski prijevoz

Prosječna masa životinja (kg)              Površina
m2/životinji

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 10 ili
manje                                          0,20

            20
                                               0,28

            45
                                               0,37

            70
                                               0,60

            100
                                               0,85

            140
                                               0,95

            180
                                               1,10

            270
                                               1,50

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E.
PERAD

Gustoća naseljenosti peradi pri prijevozu u kontejnerima

Kategorija peradi                                Potreban prostor

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jednodnevni pilići                                21 do 25 cm2 po piletu

Perad mase manje od 1,61 kg             180
do 200 cm2/kg

Perad mase                                         1,6
kg i više,

ali manje od 3 kg                                 160 cm2/kg

Perad mase 3 kg i više,

ali manje od 5 kg                                 115 cm2/kg

Perad mase 5 kg i više                         105
cm2/kg

            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovi se parametri mogu razlikovati ovisno ne samo
o masi i veličini peradi već i o njihovom fizičkom stanju, o meteorološkim
uvjetima i o predviđenom trajanju putovanja.

Navedene promjene kontrolira i određuje
ovlašteni veterinar pri utovaru.

POGLAVLJE II.

VREMENSKI RAZMACI IZMEĐU
NAPAJANJA I HRANJENJA, TRAJANJE PUTOVANJA I TRAJANJE ODMARANJA

1. Uvjeti propisani ovim Poglavljem primjenjuju
se na prijevoz životinjskih vrsta iz članka 2. stavka 1. točke a) ovoga
Pravilnika osim u slučaju zračnog prijevoza, kada se primjenjuju uvjeti
propisani člankom 17. ovoga Pravilnika.

2. Prijevoz životinja iz točke 1. ovoga
Poglavlja ne smije trajati dulje od 8 sati.

3. Trajanje prijevoza iz točke 2. ovoga
Poglavlja može biti produljeno ukoliko prijevozno sredstvo ispunjava sljedeće
dodatne uvjete:

a) da na podu prijevoznog sredstva ima dovoljno
stelje,

b) da je u prijevoznom sredstvu dostatna
količina hrane za životinje primjerena životinjskoj vrsti koja se prevozi i duljini
prijevoza,

c) da postoji izravan pristup životinjama,

d) da je moguće primjereno prozračivanje koje se
može prilagoditi ovisno o temperaturi (unutarnjoj i vanjskoj),

e) da postoje pomične pregrade za stvaranje
zasebnih odjeljaka,

f) da vozila posjeduju opremu za priključivanje
na dovod vode tijekom stajanja,

g) vozila koja prevoze svinje moraju raspolagati
dostatnim količinama vode za njihovo napajanje tijekom prijevoza.

4. Cestovna prijevozna sredstva pored uvjeta iz
točke 3. ovoga Poglavlja moraju udovoljavati i dodatnim uvjetima iz Poglavlja
IV. ovoga Dodatka.

5. Vremenski razmaci između napajanja i
hranjenja, trajanje putovanja i odmora, kod upotrebe cestovnih vozila koja
ispunjavaju uvjete iz točke 3. ovoga Poglavlja su sljedeći:

a) Nakon 9 sati putovanja telad, janjad, jarad i
ždrjebad, koja još siše i koja je još uvijek na mlijeku te prasad koja nije
odbijena od sise, mora se odmoriti u trajanju od najmanje sat vremena kako bi
im se dala tekućina i hrana, ovisno o potrebama. Nakon toga odmora mogu se
prevoziti tijekom daljnjih devet sati,

b) Svinje se mogu prevoziti u trajanju od
najviše 24 sata. Tijekom putovanja, mora im biti osiguran stalan pristup vodi,

c) Domaći kopitari (uz izuzetak registriranih
konja) mogu se prevoziti u trajanju od najviše 24 sata. Tijekom putovanja mora
im se dati tekućina i, po potrebi, hrana svakih 8 sati,

d) Za sve ostale životinje iz točke 1. ovoga
Poglavlja mora nakon 14 sati putovanja biti osiguran odmor od najmanje sat
vremena za koje vrijeme im se daje tekućina i, po potrebi, hrana. Nakon odmora
mogu se prevoziti tijekom daljnjih 14 sati.

6. Nakon utvrđenog trajanja putovanja iz točke
5. ovoga Poglavlja, životinje moraju biti istovarene, napojene i nahranjene te
se moraju odmoriti najmanje 24 sata.

7. Životinje se ne smiju prevoziti vlakom ako
prijevoz traje dulje od onoga propisanog u točki 2. ovoga Poglavlja. Međutim,
trajanje putovanja koje je propisano točkom 5. ovoga Poglavlja primjenjuje se
ukoliko su, uz izuzetak trajanja odmora, ispunjeni uvjeti propisani u točkama
3. i 5. ovoga Poglavlja.

8. U slučaju prijevoza morem:

a) Životinje se ne smije prevoziti ako prijevoz
traje dulje od onoga propisanog u točki 2. ovog Poglavlja osim ako su ispunjeni
uvjeti propisani točkama 3. i 5. ovoga Poglavlja, izuzimajući vrijeme potrebno
za odmaranje.

b) na redovnoj i izravnoj liniji između dvije
zemljopisne širine uporabom vozila koja su natovarena na brod bez prethodnog
istovara životinja, životinjama se mora osigurati odmor od 12 sati nakon
istovara u luci odredišta ili u naposrednoj blizini
istog, osim ukoliko je trajanje plovidbe takvo da se putovanje može uklopiti u
opći raspored iz točaka 2. do 5. ovoga Poglavlja.

9. U interesu životinja, trajanje putovanja iz
točaka 3. i 5. te točke 6. podtočke b) ovoga
Poglavlja može biti produljeno za 2 sata, vodeći računa o blizini mjesta
odredišta.

10. Ne isključujući odredbe iz točaka 3. do 7.
ovoga Poglavlja, dopušta se najviše neproduljivo trajanje prijevoza od 8 sati
za prijevoz životinja namijenjenih klanju, ukoliko se prijevoz obavlja
isključivo od mjesta polaska do mjesta odredišta, koja se nalaze na području
Republike Hrvatske.

POGLAVLJE III.

PLAN PUTA

|  |  |  |  |  |  |
| --- | --- | --- | --- | --- | --- |
| (1) Prijevoznik (ime, prezime, adresa, naziv tvrtke) TRANSPORTER (name, address, business name):  Potpis prijevoznika/SIGNATURE OF TRANSPORTER (a) | (2) Način prijevoza / MEANS OF TRANSPORT  Broj registarske tablice vozila ili identifikacije No OF REGISTRATION OR IDENTIFICATION  (a) | | | | |
| (3) Vrste životinja/ANIMAL SPECIES:  Broj životinja/NUMBER:  Mjesto polaska/PLACE OF DEPARTURE:  Mjesto i država odredišta/PLACE AND COUNTRY OF DESTINATION:  (a) | (4) Plan puta /ITINERARY:  Očekivano trajanje putovanja / ESTIMATED JOURNEY TIME:  (a) | | | | |
| (5) Broj svjedodžbe(i) o zdravstvenom stanju životinje(a) ili pratećeg(ih) dokumenta(ata) / NUMBER OF HEALTH CERTIFICATE(S) OR ACCOMPANYING DOCUMENT(S)  (a) | (6) Pečat ovlaštenog veterinara u mjestu polaska / STAMP OF VETERINARIAN AT PLACE OF DEPARTURE  (b) | (7) Pečat veterinara na mjestu(ima) odmaranja / STAMP OF VETERINARIAN AT STAGING POINT(S)  (b) | | | |
| (8) Datum i vrijeme polaska/DATE AND TIME OF DEPARTURE:  (a) | (9) Ime osobe odgovorne za životinje tijekom prijevoza/NAME OF PERSON IN CHARGE OF TRANSPORT DURING JOURNEY:  (c) | (10) Pečat nadležne granične inspekcije na mjestu izlaska ili odobrenog graničnog prijelaza / STAMP OF COMPETENT AUTHORITY AT POINT OF EXIT OR AUTHORIZED CROSSING POINT  (d) | | | |
| (11) Planirana mjesta odmora ili pretovara / PLANNED STAGING OR TRANSFER POINTS:  (a) | | (12) Stvarna mjesta odmora ili pretovara / ACTUAL STAGING OR TRANSFER POINTS:  (a) i (e) | | | |
| (13) Mjesto i adresa / PLACE AND ADDRESS | (14) Datum i vrijeme / DATE AND TIME | (15) Trajanje stajanja / LENGTH OF STOP | (16) Razlog / REASON | (17) Mjesto i adresa / PLACE AND ADDRESS | (18) Datum i sat / DATE AND TIME |
| (i) |  |  |  |  |  |
| (ii) |  |  |  |  |  |
| (iii) |  |  |  |  |  |
| (iv) |  |  |  |  |  |
| (v) |  |  |  |  |  |
| (vi) |  |  |  |  |  |
| (19) (a) Ispunjava prijevoznik prije polaska. / To be completed by the transporter before departure. (b) Ispunjava ovlašteni veterinar. / To be completed by the appropriate veterinarian  (c) Ispunjava prijevoznik tijekom putovanja. / To be completed by the transporter during the journy. (d) Ispunjava nadležna granična inspekcija na mjestu izlaska ili odobrenog graničnog prijelaza / To be completed by the competent authority at point of exit or authorized crossing point. (e) Ispunjava prijevoznik po završetku putovanja. / To be completed by the transporter after the journy. | (20) Potpis osobe odgovorne za životinje tijekom prijevoza / SIGNATURE OF PERSON IN CHARGE OF TRANSPORT DURING JOURNEY:  (e) | (21) Datum i vrijeme dolaska na mjesto odredišta. / DATE AND TIME OF ARRIVAL AT PLACE OF DESTINATION:  (e) | | | |
| (22) Napomene / OBSERVATIONS:  (b) ili / or (e) | | | | | |

POGLAVLJE IV.

DODATNI UVJETI KOJE MORAJU
ISPUNJAVATI CESTOVNA PRIJEVOZNA SREDSTVA ZA PRIJEVOZ KOPITARA, GOVEDA, OVACA,
KOZA I SVINJA KOJI TRAJE DULJE OD 8 SATI

1. STELJA

Životinjama za vrijeme prijevoza mora biti
osigurana primjerena stelja:

a) koja životinjama jamči udobnost,

b) u dovoljnoj količini što ovisi o:

– vrsti i broju životinja koje se prevoze,

– trajanju putovanja,

– vremenskim uvjetima,

c) koja osigurava primjerenu apsorpciju i
raspršivanje urina i fecesa životinja.

2. HRANA ZA ŽIVOTINJE

Ukoliko se, zbog vrsta ili kategorija životinja
koje se prevoze te trajanja putovanja, u skladu s točkom 6. Poglavlja II. ovoga
Dodatka, životinje moraju hraniti tijekom putovanja, primjenjuje se sljedeće:

a) na vozilu koje prevozi životinje za vrijeme
putovanja mora biti dostatna količina primjerene hrane za životinje s obzirom
na broj životinja i trajanje putovanja,

b) tijekom putovanja hrana za životinje mora
biti zaštićena od vremenskih utjecaja i različitih zagađivača (prašina, gorivo,
ispušni plinovi, životinjski urin i feces i drugo),

c) ako je za hranjenje životinja tijekom
prijevoza potrebna posebna oprema (pojilice, hranilice i drugo) ista se mora
prevoziti u vozilu, mora biti primjerena svrsi i biti očišćena prije i nakon
uporabe te dezinficirana nakon svakog putovanja,

d) navedena oprema za hranjenje mora biti
oblikovana na način da se životinje ne mogu povrijediti i da se za vrijeme
hranjenja može pričvrstiti na određeni dio vozila radi sprječavanja prevrtanja
iste. Kad se vozilo kreće i kad oprema nije u upotrebi mora biti spremljena u
dijelu vozila koji je odvojen od životinja.

3. PRISTUP

Vozila koja se koriste za prijevoz životinja
moraju biti opremljena na način da se u svako doba može pristupiti svim
životinjama koje se prevoze, kako bi mogle biti pregledane te kako bi im se
mogla pružiti primjerena njega, uključujući hranjenje i napajanje.

4. PROZRAČIVANJE

a) Vozilo za prijevoz životinja mora biti
opremljeno primjerenim sustavom za prozračivanje kako bi se osigurala dobrobit
životinja tijekom prijevoza koji mora udovoljavati sljedećim uvjetima:

– planiranom putovanju i njegovom trajanju,

– obliku korištenog vozila (otvoreno ili
zatvoreno),

– unutarnjoj i vanjskoj temperaturi, što ovisi o
vremenskim uvjetima tijekom planiranog putovanja,

– specifičnim fiziološkim potrebama različitih
vrsta životinja koje se prevoze,

– gustoći utovara u skladu s Poglavljem I. ovoga
Dodatka te raspoloživom prostoru iznad životinja kada su u prirodnom stojećem
položaju.

b) Sustav mora biti izrađen na način:

– da se može koristiti u svako doba kada se
životinje nalaze u vozilu, bilo tijekom prijevoza ili u mirovanju,

– da osigurava djelotvoran protok zraka.

c) Prijevoznik mora osigurati takav sustav
prozračivanja koji osigurava mogućnost održavanja temperature u rasponu od +5oC
do +30oC u vozilu za sve životinje, uz odstupanje od + 5oC, ovisno o vanjskoj
temperaturi. Ovaj sustav mora također biti opremljen primjerenim kontrolnim
uređajem.

d) Način prozračivanja u prijevoznom sredstvu ne
smije ograničavati slobodno kretanje životinja.

5. PREGRADE

a) Vozilo mora biti opremljeno pregradama kako
bi se mogli stvoriti odvojeni prostori.

b) Pregrade moraju biti izrađene na način da se
mogu postaviti u različitim položajima kako bi se veličina prostora mogla prilagoditi
specifičnim uvjetima te vrsti, veličini i broju životinja.

6. OPSKRBA VODOM

a) Prijevozno sredstvo za prijevoz životinja
mora biti opremljeno sustavom za spajanje na priključak za vodu u svrhu
napajanja životinja za vrijeme stajanja.

b) Vozilo mora biti opremljeno nepokretnom ili
pokretnom opremom za napajanje različitih vrsta i kategorija životinja
(pojilice, šalice, viseće pojilice s dudom) u vozilu. Oprema mora biti
oblikovana tako da se životinje ne mogu ozlijediti.

c) Bez obzira na podtočke
a) i b) ove točke prijevozna sredstva kojima se prevoze svinje, ovisno o
kapacitetu vozila, o broju svinja koje se prevoze i o broju stajanja koji je
predviđen tijekom putovanja, moraju biti opremljena jednim ili većim brojem
rezervoara za vodu dostatnog kapaciteta, kako bi životinje mogle piti po volji
tijekom putovanja.

Rezervoari za vodu moraju biti izrađeni na način
da se mogu isprazniti i očistiti nakon svakog putovanja i moraju biti opremljeni
sustavom koji omogućuje provjeru razine vode, kako bi bilo moguće
nadopunjavanje u bilo koje prikladno doba tijekom putovanja. Moraju biti
spojeni na uređaje za piće unutar odjeljaka prijevoznog sredstva kako bi svinje
mogle po volji piti tijekom prijevoza. Paralelno s gore navedenim sustavom za
napajanje može se koristiti sustav raspršivanja za vlaženje svinja.

Pravilnik, NN 116/2005-2118